
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A  NR. 188 
                                                            din 17 noiembrie 2020
privind alegerea membrilor comisiilor de specialitate ale Consiliului Local al municipiului Sighişoara

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 27.515/13.11.2020 şi la Consiliul Local Sighișoara cu nr. 27.552/13.11.2020, de referatul de aprobare, înregistrat cu nr. 27.516/13.11.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului Prefectului Județului Mureș nr. 253/14.07.2020 privind stabilirea numărului membrilor Consiliului Județean Mureș și a numărului membrilor consiliilor locale comunale, orășenești și municipale din Județul Mureș la alegerile pentru autoritățile administrației publice locale din anul 2020, modificat prin Ordinului Prefectului Județului Mureș nr. 261/28.07.2020 și potrivit căruia pentru U.A.T. Municipiul Sighișoara numărul acestora este de 19 consilieri locali;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;

Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 1921/30.10.2020, pronunțată de Judecătoria Sighișoara, în dosarul nr. 3284/308/2020;
Ținând cont de prevederile art. 124 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit căruia după constituire, consiliul local își organizează comisii de specialitate, pe principalele domenii de activitate;
Având în vedere prevederile art. 11, art. 12 şi art. 13 din Regulamentul de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012; 
Având în vedere Raportul de specialitate al Biroului Juridic, înregistrat cu nr. 27.542/13.11.2020, din care reiese că, Consiliul Local al municipiului Sighişoara, după constituire, în conformitate cu dispoziţiile legale, stabileşte şi organizează comisii de specialitate pe principalele domenii de activitate;
În temeiul art. 129 alin. (1), alin. (2) lit. ”a”, alin. (3) lit. ”a”, alin. (14), art. 139 alin. (1), alin. (3) lit. ”i” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. Alege pe întreaga durată a mandatului un număr de 5 (cinci) comisii pe domenii de specialitate, având denumirea şi componenţa următoare:

1. Comisia pentru studii şi prognoze economico-sociale, buget, finanţe, administrarea domeniului public şi privat al municipiului:
- domnul Stupariu Călin;
- domnul Moiseș Florian Dan;
- doamna Horumb Maria;
- domnul Fiscu Constantin - Mihai;
- doamna Buzogany Erzsebet.
2. Comisia pentru organizare şi dezvoltare urbanistică, conservarea monumentelor istorice şi de arhitectură, realizarea lucrărilor publice, protecţia mediului înconjurător şi protecţia civilă:
- domnul Stanciu Mihai - Ioan; 

- domnul Baier Hans - Werner;
- domnul Grabcev Adrian. 

3. Comisia pentru servicii publice, comerţ, agricultură, turism, relații externe și fonduri europene:
- domnul Gall Ernő;
- domnul Duma Felix - Lucian;
- domnul Țițeiu Nicolae. 

4. Comisia pentru activităţi ştiinţifice, învăţământ, sănătate, cultură, protecţie socială, sportivă şi de agreement:
- domnul Chețan Daniel;
- domnul Groza Tudorel - Claudiu;
- domnul Volker Reiter;
- domnul Drăghici Ioan;
- doamna Pajint - Fritsch Monica - Luciana.


5. Comisia pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor:
- domnul Burghelea Bogdan - Ioan;
- doamna Tűrk Michaela;
- domnul Matei Ovidiu - Daniel. 
Art. 2. Comisiile de specialitate prevăzute la art. 1 din prezenta hotărâre îşi vor alege de îndată un preşedinte şi un secretar al comisiei, prin votul deschis al majorității absolute a consilierilor locali ce le compun, cu respectarea prevederilor art. 124 - art. 126 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

           Art. 3. Persoanele nominalizate la art. 1 se încredințează cu ducerea la îndeplinire a prezentei hotărâri. 
           Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

              Gall Ernő                                                               
                                            Contrasemnează pentru legalitate
                                  SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Secretar General;

  1 ex. Serviciul Administrație Publică Locală;

  1 ex. Biroul Juridic;

  5 ex. comisiile de specialitate ale Consiliului Local Sighișoara;
19 ex. membrii comisiilor de specialitate ale Consiliului Local Sighișoara. 

31 ex.

B.A. 

